Ich, meyster Walther Fritag von Lentzburg, priester, vˀgich offenlich un̄ tùn kunt menklichm̄ mit disem brief,
als mich die fromē, wisen der schulth̄, die raͤte und burgeˀ gemeinlichē der vorgn̄ statt zuͦ Lentzburg zuͦ einem
lùtpriester uff Stouffen erwelt und minē gnedigen frowen gen Kungsvelt geantwûrt habent, die mir ouch die
selben lùtpriesty von ir ernstiger bett wegen verlihen hant. sol man wissen, das mich die jetztgen̄ von Lentzburg
mit soͤlicher bescheydenheyt erwelt habent, das ich die selben von Lentzburg und ouch die undertanen halten un̄ inen
gehorsam sin sol mit allem gotzdienst, gewaltsami, rechtung, gewonheyt, gelûpten und mit allen andnˀ dingen, nûtz
usgenomē, als ein lùtpriester zuͦ Brugg sine undertanen halt und inen gehorsam und gewertig ist, ungevarlichn̄.
darzuͦ sol ich halten und vollfuͤren disù nachgeschribnen stuck: des ersten sol ich laussen gan an die altar uff Stouffen
un̄ an die patronē der selben altaren, das daran geordnet und gesetzt ist, das man si da mit ziere und belùchte. item
ich sol ouch einen sigristen, so die von Lentzburg setztent, nit sumen noch bekùmbnˀ an dem, so die undertanē ime zuͦ-
gesprochen hant oder noch die eltissen gsprechent, das ein sigristen von alter har zuͦgehoͤrren sùlle. weͣre aber, das die
von Kùnigsvelt oder jemant anders da wider sin oder tuͦn wòlte, des sol ich mich nùtz underwinden in dhein wyse. item
ich sol ouch alwegn̄ einen helffer haben, einen erbnˀ man, der den von Lentzburg gevellig sy, ungevarlich. item ich sol
ouch alle tag ein mess uff Stouffen haben und an dem sunnētag, an andnˀ fyrtagen und so man jarzit begaͤt zwo,
eine gesungē, die andnˀ gesprochen, ouch ungvarlichn̄. item ich sol ouch in der statt singen, lesen und predien zù dien
ziten als es dien mine vorfaren getan haben und von alter har gewesen ist. und als sich des schulth̄ und reͣte fùrer
tete also das gotzdienst uff Stouffen, als der von alter her komē ist, da durch nit gemindert noch
gef werde. item ich sol ouch die fruͤmess und einen fruͤmesser in der statt fùr disshin halten und lanssen belyben
mit der messe, mit dem opfer, mit singen, mit lesen un̄ mit allen andnˀ iren rechtē und gewonheyten, als si untz har
beliben und gehalten sint, ungvarlichn̄. item ich sol ouch die obgenān statt Lentzburg und ouch die undertanen
halten und laussen belyben by allen iren alten, guͦten gewonheyten und rechtungen. und was der schulth̄ un̄ die
reͣte fùr basser mer ordnent, machent, uff setzzent oder wandlent, da durch gotzdienst gefùrdert wirt un̄ darzuͦ
in allen andern sachen, nùtz usgenomē, das sol ich ouch alles gentzlichn̄ halten und vollfuͤren und inen dar inne
gevoͤlgig und gehorsam sin in aller der wys und maͤss als ob das von wort zù wort an disem brief geschriben
stuͤnde. item dise vorgenān stuck alle sunder und sampt und wes sich schulth̄ und reͣte fùr disshin mer bekennet
oder gsprechent, han ich alles gelopt by miner trùw an eines gesworenen eyds statt, war und steͣt ze halten
und gentzlich ze vollfuͤrren und da wider niemer getuͤn noch schaffen getan mit worten noch mit werken,
mit geystlichn̄ noch weltlichn̄ gerichten, noch rechten, noch àne gericht, noch in dheinwys, àn allgeveͣrd.
und des zuͦ einem waren, steten urkùnd han ich, obgenān meyster Walther Frytag, lùtpriester, min eygen
insigel offenlich gehenkt an disen brieff. und zuͦ noch merer sicherheyt und gezuͤgnùss aller vorgeschribnˀ
dingen han ich ernstlich erbetten den fromen, vesten junkher Henman Truchsezzen von Wolhusen, minen
lieben junkherren, das er ouch sin eygen insigel fùr mich zuͦ minem insigel offenlich gehenkt hat an disen
brieff. das ouch ich, der jetzgn̄ Henman Truchsezz, von siner ernstyger bett wegen getan han, doch
mir und allen minen erben und nachkomen gentzlich àn schaden, der geben ist an mentag nechst
nach dem heyligen palm tag, do man zalt von gots gebùrt viertzechenhundert und sechtzechē jar. ✳